# *A BSHE Alapszabályának 4. sz. függeléke, készül: 1 eredeti példányban*

|  |  |  |
| --- | --- | --- |
| ***maconkai viztarozo*** **1.png** | BSHE csónakhasználati megállapodás2020 | **Nytsz: /2020.**  (BSHE tölti ki) |

***Tisztelt Horgásztársunk!*** Az itt feltüntetett személyes és egyesületi adatok **kitöltése és a változások folyamatos bejelentése** - az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény előírásainak alkalmazásával - a BSHE Alapszabálya szerint **kötelező**, mivel azok ismerete az Egyesület törvényes és hatékony működése, érdekeinek védelme, egyben az Ön adatainak szabályszerű nyilvántartása és tulajdonának védelme érdekében szükséges. A válaszokat kézi kitöltés esetén valamennyi adat esetében olvashatóan (nyomtatott betűkkel), golyóstollal kérjük kitölteni; ahol nincs adat, ott a szabad mező kihúzható. A feltüntetett adatokat a BSHE adatvédelmi szabályai alapján a továbbiakban köteles **bizalmasan és célhoz kötötten** kezelni. Amennyiben tagsága, vagy csónakhasználati joga megszűnik, vagy megszüntetésre kerül, az itt feltüntetett adatokat az elszámolást követő 30 napon belül töröljük a nyilvántartásainkból.

|  |  |
| --- | --- |
| I. Személyes adatok TULAJDONOS TÖLTI KI! | |
| **011. TULAJDONOS TELJES NEVE:** |  |
| **101. TELEFONSZÁM:** | *+* |
| **012. TÁRSTULAJDONOS TELJES NEVE:** |  |
| **013. HASZNÁLÓ 1. TELJES NEVE:** |  |
| **014. HASZNÁLÓ 2. TELJES NEVE:** |  |
| **191. CSÓNAKHELY SZÁMA:** | BSHE TÖLTI KI! |

|  |
| --- |
| II. Megállapodás |

A BSHE Alapszabályának és Horgászrendjének alapján a magántulajdonú csónakok elhelyezése, tárolása és használata (a továbbiakban együtt: használat) tárgyában alulírottak, mint a csónak tulajdonosa (a továbbiakban: Tulajdonos) és a BSHE hivatalos megbízottja (a továbbiakban: BSHE, együtt: Felek) a mai napon megállapodnak a következőkben:

1. A Felek megállapítják, hogy a Tulajdonos érvényes (a 2020. évre pénzügyileg rendezett) csónakhasználati joggal és a tárgyévre kiadott, számozott BSHE tulajdonú csónakhellyel; valamint a jelen megállapodásnak megfelelő magántulajdonú csónakkal rendelkezik.
2. A Tulajdonos tudomásul veszi, hogy a BSHE jogosult a csónakhely meghatározására, illetve évi egy alkalommal - március 29-ig - annak áthelyezésére.
3. A Tulajdonos joga és lehetősége, egyben felelőssége is ezen megállapodás keretében maximum egy fő Tulajdonostárs és maximum kettő fő Használó (*a továbbiakban együtt: Jogosultak*) megnevezése. E keret figyelembevételével a Tulajdonos az egyéb Jogosultakat év közben is kijelölheti, személyüket évente egyszer módosíthatja. A Tulajdonos a Társtulajdonos számára a jelen megállapodásban szabályozott jogait átadhatja, illetve azokat a Társtulajdonos örökölheti, amennyiben az adott csónakhelyen a tulajdonosi és az érintett társtulajdonosi jogcím a tárgyévet megelőzően legalább 5 (öt) éven át rendezetten és megszakítás nélkül fennállt, továbbá az FC jogcímű fizetési kötelezettség ezen időszakban határidőre teljesült.
4. A Tulajdonos és a Jogosultak részére a pénzügyi kötelezettségeik teljesítése után a használat jogcímét igazoló területi jegy vagy kiegészítő jegy kerül kiadásra, melyet az egyéb horgászati okmányokkal együtt ellenőrzéskor külön felszólítás nélkül fel kell mutatni. Ha a Jogosultak az adott évre jogfenntartói tagi jogcímmel rendelkeznek, akkor a csónakot csak előzetes halőri engedéllyel, a BSHE bércsónakok bérleti díjának megfelelő fizetési kötelezettség teljesítése után használhatják.
5. A BSHE a csónakban egyidejűleg tartózkodó személyek engedélyezett létszámát (beleértve a nem horgászókat is) maximum 3 felnőtt, vagy 2 felnőtt + 2 fő 14 éven aluli gyermek létszámban határozza meg.
6. A csónakhelyen csak maximum 500 cm hosszú és 140 cm széles, 50 cm-t nem meghaladó vízvonal feletti palánkmagasságú csónakot lehet elhelyezni. A csónak mindkét oldalán, a vízvonal felett legalább 20 cm-es betűnagysággal, fehér négyszögre felvitt fekete színben fel kell tüntetni a csónakhely számát. Az itt meghatározott paraméterektől eltérő új csónak beszerzését, illetve az eltérő paraméterű réginek a további fenntartását a BSHE felé előzetesen, írásban engedélyeztetni kell. Az engedélyezésre az elnök, illetve az elnökhelyettes jogosult.
7. A csónak (ide nem értve a versenyek esetében engedélyezett kivételeket) csak evezővel hajtható. Elektromos motor használatának eseti engedélyezésére az elnök, illetve az elnökhelyettes jogosult. A csónak rendeltetésszerű használata, a személyi biztonság és a balesetvédelmi tartozékok biztosítása a mindenkori használó kizárólagos felelőssége.
8. A csónakkikötő megközelítése kizárólag a halőrház irányából lehetséges. A kikötői főbejárat általános zárásának bevezetése esetén a Tulajdonos kulcsot kap a BSHE-től. Az alapesetben zárt oldalsó bejárat csak a halőrök engedélyével, a csónak ki- és beszállítására használható.

·/·

D/CSMEGALL20\_k.doc/191225/2/1

-2-

1. A vízen a csónakok egymáshoz való kötése tilos, közöttük a legkisebb engedélyezett távolság 20 méter. Ugyancsak tilos - a kiközlekedési útvonal kivételével, illetve a kijárói csónakos horgászatra engedélyezett szakaszt nem érintően - a part 20 méternél kisebb távolságra való megközelítése.
2. A kiadott csónakhely közvetlen környezetének, valamint magának a csónaknak a folyamatos tisztántartása és víztelenítése a Jogosultak egyetemleges felelőssége és egyben kötelessége. A csónaktérben és a csónakhelyen szemét még ideiglenesen sem tárolható.
3. A csónak vízre tételére csak a megállapodásnak megfelelő felirat ellenőrzése és a pénzügyi kötelezettségek teljesítése után kerülhet sor, de ennek legkésőbb a tárgyév április 06-ig meg kell történnie. A vízre tétel után a kikötőben tartóbakok, tartóbaknak használt gumik nem tárolhatók, azokat a Tulajdonos április 12-ig köteles elszállítani. Ezt követően november 16-ig a csónakhoz tartozó parti területet szabadon kell hagyni, melynek kaszálásáról a BSHE gondoskodik. A csónak és annak tartozékai (evezők, leszúró karók, súlyok) csak a kikötőoszlophoz (betonozott részen az acélgyűrűhöz) rögzíthetők, a kerítéshez történő rögzítés a téli időszaki tárolásnál is tilos! A csónakot a jegesedés kezdetekor, de - külön engedély hiányában - legkésőbb december 7-ig ki kell venni és el kell szállítani, vagy a csónakhely mögött, a vízvonalra merőlegesen, a kerítéstől legalább 50 cm-t szabadon hagyva - felfordított állapotban - kell tárolni.
4. A BSHE által a hivatalos versenynaptárban előzetesen - minimum az igénybevételt megelőző 15 nappal - közzétett időpontokban a Tulajdonos, vagy az általa kijelölt Jogosult halőri felhívásra évi 2 alkalommal köteles a csónakot átadni az adott verseny időtartamára a BSHE részére. Az értesítés az e megállapodásban rögzített telefonszámon, legalább 48 órával a kért átadás előtt történik. A BSHE az esetleges rongálásokért teljes anyagi felelősséget vállal.
5. A Tulajdonos és a Jogosultak tudomásul veszik, hogy a BSHE - előzetes, legalább 5 nappal történő kiértesítés kötelme mellett - a csónakhasználatot térben és időben szabadon korlátozhatja, illetve meghatározhatja a kötelező közlekedési útvonalat, valamint a horgászhelyektől való távolságot. A Felek megállapodnak, hogy ezen korlátozások, illetve szabályozások esetén a Tulajdonost, valamint a Jogosultakat kártérítés vagy egyéb jogcímen megítélhető juttatás, visszajuttatás csak abban az esetben illeti meg, ha a korlátozások az évi 60 napot meghaladják. Ebben az esetben e jogcímen kizárólag a csónakos és a parti horgászat díjkülönbözete téríthető vissza a BSHE részéről a tárgyév december 14. napjáig.
6. A jelen megállapodásban foglaltak szerinti kiértesítés hivatalosnak minősül a www.maconka.hu weblap „maconka” fórumán-, illetve a csónakkikötői hirdetőtáblán történő közzététellel.
7. A használat során az itt külön nem szabályozott kérdések esetében a Horgászrendben, valamint a tagi tájékoztatóban és/vagy a csónakos betétlapon meghatározottak az irányadók. Ezen megállapodás a 2020. évre érvényes és a Tulajdonos, valamint a BSHE egyetértésével évente kizárólag új megállapodás megkötésével hosszabbítható meg.

A jelen megállapodásban leírtak betartása és betartatása elsődlegesen a Tulajdonos felelőssége, ugyanakkor az előírásokat a Jogosultaknak is meg kell ismerni és a használat során be kell tartani. Ha a jelen megállapodás a Tulajdonos, vagy a Jogosultak részéről szándékosan, vagy ismételten megszegésre kerül, akkor a BSHE - előzetes írásos értesítés alapján - jogosult a kiadott csónakhely egyoldalú visszavételére, valamint egyidejűleg a csónak elszállításának 8 napos határidő melletti elrendelésére; ezen intézkedések eredménytelensége esetén pedig a csónak a Tulajdonos költségén történő, újabb kiértesítés nélküli elszállíttatására, majd értékesítésére is. A Felek kijelentik, hogy az itt nem szabályozott kérdésekben a Polgári Törvénykönyv szabályai és a vízi közlekedésre (csónakhasználatra) vonatkozó jogszabályok az irányadók. A vitás kérdések esetére egyidejűleg kikötik a Balassagyarmati Törvényszék kizárólagos illetékességét; majd a jelen megállapodást, mint akaratukkal mindenben megegyezőt a mai napon jóváhagyólag írják alá:

|  |  |  |
| --- | --- | --- |
|  | **SK. ALÁÍRÁSOK** |  |
| **egyesületi tag, Tulajdonos** |  | **BSHE megbízott (P.H.)** |

|  |  |
| --- | --- |
| BÁTONYTERENYE, | **év**    **hó**    **nap** |

|  |  |  |  |
| --- | --- | --- | --- |
| I. Adatváltozások bejegyzése BSHE ADATEGYEZTETŐ TÖLTI KI! | | | |
| SOR / ÚJ ADAT: |  |  | |
| NÉV / IDŐ1: |  | | **év**    **hó**    **nap** |
| SOR / ÚJ ADAT: |  |  | |
| NÉV / IDŐ1: |  | | **év**    **hó**    **nap** |

|  |  |
| --- | --- |
| 1 | Adategyeztető neve, szignója és az **adat változásának** dátuma. |

|  |  |  |
| --- | --- | --- |
|  | \*\*\* | D/CSMEGALL20\_e.doc/191225/2/2 |

*Ezen nyomtatvány a maconkai halőrháznál térítésmentesen átvehető,*

*vagy letölthető .doc (űrlap, gépi kitöltésre) és .pdf. (kézírásos kitöltésre) formátumokban az alábbi elérhetőségi útvonalon:*

*www.maconka.hu ⇨ Dokumentumtár ⇨ 2020. évi nyomtatványcsomag ⇨ Csónakhasználati megállapodás 2020*

**A kitöltéssel és az elbírálással kapcsolatban további információ a +36 30 229 5177 és a +36 32 355 077 telefonszámon.**

**Tagi ügyintézés: január 06-tól hétfő kivételével minden nap (hétvégén is) 08:00-12:00, valamint 14:00-18:00 óráig**